SL Uradni list Evropske unije C 191/25

Sporočilo francoske Vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano dovoljenje „Permis de Moret-sur-Loing“, in zahtevku za koncesijo za črpanje tekočih ali plinastih ogljikovodikov, imenovano „Concession de Nonville“)

(Besedilo velja za EGP)

(2007/C 191/11)

Družba Geopetrol SA s sedežem na 9 rue Nicolas Copernic Z.I du Coudray F-93150 Le Blanc-Mesnil Cedex, je 29. novembra 2006 zaprosila za podaljšanje izključnega dovoljenja za iskanje tekočih ali plinastih ogljikovodikov, imenovano „Permis de Moret-sur-Loing“, na površini približno 77 kvadratnih kilometrov, ki pokriva del departmaja Seine-et-Marne.

Območje, ki ga zajema podaljšanje dovoljenja, določajo loki poldnevnikov in vzporednikov, ki povezujejo točke, določene v nadaljnjem besedilu z zemljepisnimi koordinatami, pri čemer je izhodišče pariški poldnevnik.

Točke Zemljepisna dolžina Zemljepisna širina A 0,50° v. z. d. 53,70° s. z. š. B 0,50° v. z. d. 53,69° s. z. š. C 0,49° v. z. d. 53,69° s. z. š. D 0,49° v. z. d. 53,68° s. z. š. E 0,47° v. z. d. 53,68° s. z. š. F 0,47° v. z. d. 53,67° s. z. š. G 0,45° v. z. d. 53,67° s. z. š. H 0,45° v. z. d. 53,65° s. z. š. 1 0,50° v. z. d. 53,65° s. z. š. J 0,50° v. z. d. 53,60° s. z. š. K 0,60° v. z. d. 53,60° s. z. š. L 0,60° v. z. d. 53,70° s. z. š.

Družba Bridgeoil s sedežem na 1 boulevard Vivier Merle Immeuble Tour Suisse F-69003 Lyon, je 3. januarja 2007 zaprosila za koncesijo za črpanje tekočih ali plinastih ogljikovodikov, imenovano „Concession de Nonville“, na površini približno 10,7 kvadratnih kilometrov, ki pokriva del departmaja Seine-et-Marne.

Območje, ki ga zajema podaljšanje dovoljenja, določajo loki poldnevnikov in vzporednikov, ki povezujejo točke, določene v nadaljnjem besedilu z zemljepisnimi koordinatami, pri čemer je izhodišče pariški poldnevnik.

Točke Zemljepisna dolžina Zemljepisna širina A 0,45° v. z. d. 53,67° s. z. š. B 0,47° v. z. d. 53,67° s. z. š. C 0,47° v. z. d. 53,68° s. z. š. D 0,51° v. z. d. 53,68° s. z. š. E 0,51° v. z. d. 53,65° s. z. š. F 0,45° v. z. d. 53,65° s. z. š.

To območje je zajeto v zahtevku za podaljšanje izključnega dovoljenja za iskanje tekočih ali plinastih ogljikovodikov, imenovanega „Permis de Moret-sur-Loing“

Vložitev zahtevkov in rok za sprejem odločitve o zahtevkih

Vlagatelji začetnih in konkurenčnih zahtevkov morajo dokazati, da izpolnjujejo pogoje za pridobitev dovoljenja, opredeljene v členih 4, 5 in 6 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française, 3. junij 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v Uradnem listu Evropske unije v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006-648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov.

Odločitev francoskih organov o zahtevku za podaljšanje dovoljenja „Permis de Moret-sur-Loing“ in o konkurenčnih zahtevkih bo sprejeta najpozneje v dveh letih od datuma prejema navedenega zahtevka in najpozneje 29. novembra 2008.

Odločitev o zahtevku za koncesijo „Concession de Nonville“ in konkurenčnih zahtevkih bo sprejeta najpozneje v treh letih od datuma prejema začetnega zahtevka s strani francoskih organov in najpozneje 3. januarja 2010.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1 rudarskega zakonika in spremenjeni odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la république française, 3. junij 2006).

Dodatne informacije so na voljo pri Ministrstvu za ekologijo, trajnostni razvoj in prostorsko načrtovanje (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent-Auriol, Télédoc 133, F-75703 Paris Cedex 13 [telefon: (33-1) 44 97 23 02, telefaks: (33-1) 44 97 05 70].

Zgoraj omenjene zakonske in druge določbe so na voljo na spletni strani:

http://www.legifrance.gouv.fr.

(1) UL L 164, 30.6.1994, str. 3.